ফিরোজ পালিয়া
ফিরোজ এদুলজি পালিয়া (উচ্চারণ; গুজরাটি: ફિરોઝ પાલિયા; জন্ম: ৫ সেপ্টেম্বর, ১৯১০ - মৃত্যু: ৯ সেপ্টেম্বর, ১৯৮১) তৎকালীন ব্রিটিশ ভারতের বোম্বে প্রেসিডেন্সির আওতাধীন বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার, ক্রিকেট প্রশাসক ও ধারাভাষ্যকার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৬ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বাংলা, মাদ্রাজ, মুম্বই, মহীশূর, পার্সিস ও একীভূত প্রদেশ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে অভ্যস্ত ছিলেন ফিরোজ পালিয়া।